SL Uradni list Evropske unije L 17/1

UREDBA KOMISIJE (EU) št. 36/2014

z dne 16. januarja 2014

o spremembi prilog II in III k Uredbi (ES) št. 396/2005 Evropskega parlamenta in Sveta glede mejnih vrednosti ostankov za aminopiralid, klorantraniliprol, ciflufenamid, mepikvat, metalaksil-M, propamokarb, piriofenon in kvinoksifen v ali na nekaterih proizvodih

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1), zlasti člena 14(1)(a) Uredbe,

ob upoštevanju naslednjega:

(1) V Prilogi II in delu B Priloge III k Uredbi (ES) št. 396/2005 so določene mejne vrednosti ostankov (v nadaljnjem besedilu: MRL) za metalaksil-M in kvinoksifen, v delu A Priloge III k navedeni uredbi pa so določene MRL za aminopiralid, klorantraniliprol, ciflufenamid, mepikvat, pencikuron in propamokarb. Kar zadeva piriofenon, niso bile določene posebne MRL in snov ni bila vključena v Prilogo IV k navedeni uredbi, tako da se uporablja privzeta vrednost 0,01 mg/kg.

(2) V okviru postopka za registracijo fitofarmacevtskega sredstva, ki vsebuje aktivno snov klorantraniliprol, je bila v skladu s členom 6(1) Uredbe (ES) št. 396/2005 vložena vloga za spremembo obstoječih MRL za uporabo na rdeči pesi, korenju, gomoljni zeleni, hrenu, topinamburu, pastinaku, peteršiljevem korenu, belem korenu, podzemni kolerabi, repi in drugih korenovkah in gomoljnicah (razen sladkorne pese in redkev).

(3) Take vloge so bile predložene tudi glede aktivne snovi ciflufenamid za pečkato sadje (razen jabolk in hrušk), kumarice za vlaganje in bučnice z neužitno lupino (razen melon); glede aktivne snovi mepikvat za oves, pšenico in proizvode živalskega izvora ob upoštevanju vrednosti ostankov v krmi, ki so posledica uporabe mepikvata na pšenici, rži in ječmenu; glede aktivne snovi metalaksil-M za ribez; glede aktivne snovi pencikuron za krompir; glede aktivne snovi propamokarb za rukolo in por ter glede aktivne snovi piriofenon za namizno in vinsko grozdje, ječmen, oves, rž in pšenico.

(4) V skladu z odstavkoma 2 in 4 člena 6 Uredbe (ES) št. 396/2005 je bila vložena vloga za aminopiralid v proizvodih živalskega izvora ob upoštevanju vrednosti ostankov v krmi, ki so posledica uporabe aminopiralida na travni paši. Vložnik trdi, da ob odobreni uporabi aminopiralida na travni paši v Združenih državah Amerike, Kanadi, Boliviji, Argentini in Braziliji ostanki presegajo MRL, dovoljene na podlagi Uredbe (ES) št. 396/2005, in da so za preprečevanje trgovinskih ovir pri uvozu proizvodov živalskega izvora potrebne višje MRL.

(5) Take vloge so bili predložene tudi kar zadeva klorantraniliprol za oljnice (razen zemeljskih oreškov, soje in bombaževega semena) in kar zadeva kvinoksifen za hmelj. Vložnik v obeh primerih trdi, da ob odobreni uporabi snovi na navedenih pridelkih v Združenih državah Amerike ostanki presegajo MRL, dovoljene na podlagi Uredbe (ES) št. 396/2005, in da so za preprečevanje trgovinskih ovir pri uvozu oljnic potrebne višje MRL.

(6) V skladu s členom 8 Uredbe (ES) št. 396/2005 so zadevne države članice navedene vloge ocenile in Komisiji poslale poročila o ocenah.

(7) Evropska agencija za varnost hrane (v nadaljnjem besedilu: Agencija) je preučila vloge in poročila o ocenah, zlasti glede tveganj za potrošnike in po potrebi za živali, ter predložila obrazložena mnenja o predlaganih MRL (2). Navedena mnenja je poslala Komisiji in državam članicam ter jih javno objavila.

(8) Agencija je sklenila, da glede uporabe aminopiralida na travni paši, obstoječih MRL ni treba spremeniti za mleko, jajca, perutnino in proizvode iz prašičjega mesa. Glede uporabe klorantraniliprola na oljnicah in pencikurona na krompirju je Agencija ugotovila, da predloženi podatki ne zadostujejo za določitev novih MRL. Glede uporabe propamokarba na poru Agencija ne priporoča določitve predlaganih MRL, saj tveganja za potrošnike ni mogoče izključiti. Poleg tega predvidena uporaba z zalivanjem ni podprta s podatki. Obstoječe MRL bi zato morale ostati nespremenjene.

(9) Agencija je glede vseh drugih vlog sklenila, da so izpolnjene vse zahteve po podatkih in da so spremembe MRL, ki jih zahtevajo vložniki, sprejemljive glede varnosti potrošnikov po oceni izpostavljenosti potrošnikov za 27 posebnih skupin evropskih potrošnikov. Agencija je upoštevala najnovejše informacije o toksikoloških značilnostih snovi. Niti pri vseživljenjski izpostavljenosti navedenim snovem z uživanjem vseh živil, ki bi te snovi lahko vsebovala, niti pri kratkotrajni izpostavljenosti zaradi čezmernega uživanja zadevnih pridelkov ni bilo ugotovljeno tveganje, da se sprejemljivi dnevni vnos ali akutni referenčni odmerek preseže.

(10) Glede aminopiralida je Agencija kot alternativo spremembam MRL, ki jih je zahteval vložnik, predlagala uporabo mejnih vrednosti ostankov iz Codexa (CXL) za živila živalskega izvora, saj CXL temeljijo na enakih znanstvenih preučitvah. Navedene CXL so varne za potrošnike v Uniji, zato bi jih bilo treba vključiti v Uredbo (ES) št. 396/2005 kot MRL.

(11) Iz obrazloženih mnenj Agencije in ob upoštevanju dejavnikov, ki vplivajo na obravnavano zadevo, je razvidno, da ustrezne spremembe MRL izpolnjujejo zahteve iz člena 14(2) Uredbe (ES) št. 396/2005.

(12) Uredbo (ES) št. 396/2005 bi zato bilo treba ustrezno spremeniti.

(13) Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Prilogi II in III k Uredbi (ES) št. 396/2005 se spremenita v skladu s Prilogo k tej uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je zavezujoča v celoti in se neposredno uporablja v vseh državah članicah. V Bruslju, 16. januarja 2014 Za Komisijo Predsednik José Manuel BARROSO

(1) UL L 70, 16.3.2005, str. 1.

(2) Znanstvena poročila EFSA na voljo na spletu: http://www.efsa.europa.eu:

Obrazloženo mnenje o spremembi obstoječih MRL za aminopiralid v živilih živalskega izvora. (Reasoned opinion on the modification of the existing MRLs for aminopyralid in food commodities of animal origin.) EFSA Journal 2013;11(6):3271 [35 str.]. doi:10.2903/j.efsa.2013.3271.

Obrazloženo mnenje o spremembi obstoječih MRL za klorantraniliprol v različnih korenovkah in gomoljnicah ter oljnicah. (Reasoned opinion on the modification of the existing MRLs for chlorantraniliprole in several root and tuber vegetables and oilseeds.) EFSA Journal 2013;11(7):3296 [36 str.]. doi:10.2903/j.efsa.2013.3296.

Obrazloženo mnenje o spremembi obstoječih MRL za ciflufenamid v pečkatem sadju, bučnicah (z neužitno lupino) in kumaricah za vlaganje. (Reasoned opinion on the modification of the existing MRLs for cyflufenamid in pome fruits, cucurbits (inedible peel) and gherkins.) EFSA Journal 2013;11(7):3336 doi:10.2903/j.efsa.2013.3336.

Obrazloženo mnenje o spremembi obstoječih MRL za mepikvat v ovsu, pšenici in živilih živalskega izvora. (Reasoned opinion on the modification of the existing MRLs for mepiquat in oats, wheat and food commodities of animal origin.) EFSA Journal 2013;11(6):3275 [40 str.]. doi:10.2903/j.efsa.2013.3275.

Obrazloženo mnenje o spremembi obstoječih MRL za metalaksil-M v ribezu (rdečem, črnem in belem). (Reasoned opinion on the modification of the existing MRLs for metalaxyl-M in currant (red, black and white).) EFSA Journal 2013;11(7):3297 [25 str.]. doi:10.2903/j.efsa.2013.3297.

Obrazloženo mnenje o spremembi obstoječih MRL za pencikuron v krompirju. (Reasoned opinion on the modification of the existing MRL for pencycuron in potatoes.) EFSA Journal 2012;10(12):3011 [21 str.]. doi:10.2903/j.efsa.2012.3011.

Obrazloženo mnenje o spremembi obstoječih MRL za propamokarb v rukoli in poru. (Reasoned opinion on the modification of the existing MRLs for propamocarb in rocket and leek.) EFSA Journal 2013;11(6):3255 [32 str.]. doi:10.2903/j.efsa.2013.3255.

Obrazloženo mnenje o določitvi novih MRL za piriofenon v žitih, grozdju in proizvodih živalskega izvora. (Reasoned opinion on the setting of new MRLs for pyriofenone in cereals, grapes and animal products.) EFSA Journal 2013;11(7):3342 [23 str.]. doi:10.2903/j.efsa.2013.3342.

Obrazloženo mnenje o spremembi obstoječih MRL za kvinoksifen v hmelju. (Reasoned opinion on the modification of the existing MRL for quinoxyfen in hops.) EFSA Journal 2013;11(7):3343 [22 str.]. doi:10.2903/j.efsa.2013.3343.